NaiveNeuron/SloPal huggingface dataset:
Grendel, Gábor, podpredseda NR SR (2022-10-04):
Ďakujeme za informáciu. Teraz nasleduje prvé čítanie o návrhu poslanca Tomáša Valáška na vydanie zákona, ktorým sa mení a dopĺňa zákon č. 301/2005 Trestný poriadok v znení neskorších predpisov. Návrh zákona má parlamentnú tlač 1125, návrh na jeho pridelenie na prerokovanie výborom je v rozhodnutí č. 1173. Dávam slovo pánovi poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1125.)
B. Bugár, podpredseda NR SR: (2004-05-14):
(Hlasovanie.) Prítomných 129 poslancov, za návrh 10, proti 99, zdržalo sa 19 poslancov, nehlasoval 1. Tieto body zo spoločnej správy sme neschválili.
P. Paška, predseda NR SR: (2007-03-20):
Poprosím určeného spravodajcu pána poslanca Tibora Cabaja, predsedu výboru pre verejnú správu a regionálny rozvoj, aby podal správu o výsledku prerokovania materiálu vo výbore.
Gaži, Peter, poslanec NR SR (2013-03-19):
Pán predseda, nakoľko bol schválený bod 14 spoločnej správy, o bode 13 už nebudeme hlasovať. Pán predseda, hlasovali sme o všetkých pripomienkach zo spoločnej správy. Gestorský výbor ma oprávnil predniesť návrh podľa § 84 ods. 2 rokovacieho poriadku o tom, že Národná rada pristúpi k rokovaniu o návrhu zákona v treťom čítaní ihneď. Dajte, prosím, hlasovať o tomto návrhu.
Puci, Róbert, poslanec NR SR (2018-03-13):
Ďakujem pekne. Vážený pán predseda a kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 4. mája 2018 a v gestorskom výbore do 9. mája 2018. Pán predseda, otvorte, prosím, všeobecnú rozpravu.
Mizík, Stanislav, poslanec NR SR (2018-05-17):
Ďakujem za slovo. Pekne zapálený prejav. Spomínal ste Kočnera. No len to je tragikomické, že váš šéf Riško Sulík mal, v úvodzovkách, pracovné raňajky s týmto arcidarebákom Kočnerom, ako ste ho vykreslil. Aj mne sa nepáči stav v parlamente a spoločnosti, ale keď je Kočner taký zločinec a darebák, prečo s takým darebákom váš šéf rokoval o politike, o koaličných partneroch, aj o voľbe generálneho prokurátora. Dokonalá schizofrénia. Spájate túto chobotnicovú vládu s Kočnerom a váš šéf mal k nemu taktiež veľmi blízko, aj keď to potom akože veľmi, veľmi ľutoval. Schizofrénia. Ďakujem za slovo.
P. Hrušovský, predseda NR SR: (2004-02-03):
(Hlasovanie.) 133 prítomných, 34 za, 15 proti, 83 sa zdržalo, 1 nehlasoval. Návrh sme neschválili. Poprosím pána poslanca Horvátha, aby z poverenia výboru uvádzal hlasovanie k návrhu poslancov na zmenu a doplnenie zákona č. 330/1991 Zb. , ktorý prerokúvame ako tlač 526. (Hlasovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov , tlač 526.)
P. Hrušovský, podpredseda NR SR: (2002-03-21):
Teraz poprosím pána ministra Macejka, aby odpovedal na otázku pána poslanca Kőtelesa: „Kedy sa dokončí obchvat okolo Brzotína?“ Pán minister, odpovedajte. J. Macejko, minister dopravy, pôšt a telekomunikácií SR: Vážený pán predsedajúci, vážené pani poslankyne, páni poslanci, vážený pán poslanec, dovoľte mi uviesť niekoľko základných údajov o tejto stavbe, na ktorú sa pýtate. Stavba obchvat obce Brzotín na ceste I/50 bola začatá v máji 1999 a jej pôvodný termín skončenia bol stanovený na máj roku 2001. Celkové rozpočtové náklady tejto stavby sú 208 mil. Sk, z toho stavebné náklady 194. Dosiaľ bol na tejto stavbe prestavaný finančný objem 70 mil. Sk. V roku 2002, čiže v tomto roku Slovenská správa ciest plánuje preinvestovať na tejto stavbe 18 mil. korún. Predpokladá sa stavbu ukončiť do konca roku 2003 za podmienky dostatočného finančného krytia na budúci rok, čo predstavuje, že celkový finančný objem na rozvoj cestnej siete v roku 2003 by mal byť 1,3 mld. V tomto prípade v roku 2003 je predpoklad ukončenia tejto stavby. Pri otázke oneskorenia termínu ukončenia predmetnej stavby oproti pôvodnému termínu treba uviesť najmä ten nepriaznivý faktor, že celkové množstvo finančných prostriedkov zo štátneho rozpočtu, či už v tomto alebo v minulom roku, nezodpovedá tomu, čo by sa na rekonštrukciu ciest mimodiaľničnej siete prakticky potrebovalo. V minulom roku to bola 1 mld. 100 mil., v tomto roku 937 mil. Tieto čiastky vychádzajú z možnosti štátneho rozpočtu tejto republiky. Čiže, vážený pán poslanec, chcem vás ubezpečiť, že aj v priebehu roka budeme hľadať dostupné možnosti na dodatočné navýšenie tejto sumy v tomto roku tak, aby sme v budúcom roku už skutočne mohli túto stavbu dokončiť. Je nám známe, že takýchto stavieb máme na Slovensku jednoznačne viac, pretože rozostavanosť na cestných stavbách okrem diaľnic je skutočne vysoká a množstvo prostriedkov, ktoré vieme každoročne z rozpočtu vyčleniť na tieto stavby, je, otvorene poviem, nedostačujúce, ale je to podľa možností rozpočtu. Takže asi toľko k tejto stavbe. Ďakujem.
Šeliga, Juraj, podpredseda NR SR (2020-09-17):
Panie poslankyne, páni poslanci, vyhlasujem voľby za skončené. Teraz komisia spočíta hlasy. (Spracúvanie výsledkov tajného a verejného hlasovania.) (Pokračovanie rokovania po spracovaní výsledkov tajného a verejného hlasovania.)
Mazurek, Milan, poslanec NR SR (2017-10-13):
Ďakujem za slovo. Pani Nicholsonová, chcem sa vyjadriť k niekoľkým bodom z vášho vystúpia. Najprv ste hovorili o 16-ročných piatakoch, ktorí teda vychádzajú z toho 5. ročníka a nevedia sa podpísať. Tak tam asi nebude problém to, že nevedia slovenčinu, ale to, že v tom 5. ročníku nemali ani tak čo robiť, pretože žiak, ktorý sa nevie podpísať, jednoducho nemôže byť v 5. triede, ale patrí naspäť do tej prvej. No a čo sa týka toho cigánskeho problému, tak keby som bol z Bratislavy ako vy a disponoval iba sprostredkovanými informáciami od ľudí, ktorým môžem naivne veriť alebo nemusím, tak by som možno chodil s podobnými nápadmi, ako máte vy, prezentoval podobné myšlienky. Ale ja mám reálnu živú skúsenosť a chodil som do školy, ktorá bola väčšinovo cigánska a poviem vám, bol som aj v triede, kde väčšinu tvorili Cigáni. Tam vôbec nebolo problém to, že by nevedeli po slovensky. Oni vedeli po slovensky úplne perfektne. Tam bol problém úplne iný, úplná lenivosť, apatia, zvysoka na to kašľali a hlavne príklad ich vlastných rodičov, ktorí im ukázali, že učiť sa a vzdelávať sa je úplne zbytočné. Oni po slovensky vedeli naozaj úplne fantasticky. A keď hovoríme o týchto problémoch a o týchto možnostiach, respektíve nemožnostiach pre tieto deti dostať sa do normálnych škôl alebo získať normálne vzdelanie, adaptovať sa na tento vzdelávací proces, tak poďme hovoriť jasne o veciach, ktoré sú tabuizované, o témach, o ktorých sa hovoriť nechce, a to je napríklad to, z akého podielu je inteligencia dieťaťa dedičná po rodičoch. To znamená, ak máme rodičov v cigánskej osade, ktorí sú obidvaja, povedzme si to rovno, aj keď politicky nekorektne, mentálne retardovaní, alebo dieťa pochádza z incestu, vy tým, že ho budete nasilu učiť slovenčinu, nepomôžete tomu, aby sa dostal do normálnej školy, alebo aby toto dieťa bolo schopné prijať nejaký ten normálny, bežný vyučovací proces, ktorý od neho štát vyžaduje. Poďme si rozdeliť tieto inteligenčné skupiny a takto k týmto deťom pristupujme, pretože toto je ten najväčší problém. Ďakujem.
J. Kvorka, poslanec: (2008-02-05):
Po druhé som si všimol, že ste si neodpustili tak ako každý z vás, ktorý tu vystupuje, vypustiť smršť ohováračiek a lží a neprávd zase na adresu premiéra. A dovolíte si nás vyzývať, aby sme nepokračovali voľajakým spôsobom, kde my vám poukazujeme na pravdu. No ja by som vás z tohto miesta chcel vyzvať, pán poslanec, vy prestaňte už donekonečna ohovárať človeka, ktorý vie, čo robí, a ktorý vie, čo rozpráva. A po tretie, čo sa týka tej akcionárskej zmluvy, pán poslanec Frešo. Akcionársku zmluvu keď stručne zhrnieme, zistíme, že bol prijatím tejto akcionárskej zmluvy navodený stav, keď reálne nie je možné vykonávať práva väčšinového akcionára v rozsahu zodpovedajúcom percentuálnemu počtu akcií podľa Obchodného zákonníka. Ďakujem.
Blaha, Ľuboš, podpredseda NR SR (2024-05-09):
Pán poslanec Jaroslav Mego.
Pollák, Peter, poslanec NR SR (2021-03-19):
Ďakujem pekne za slovo. Pán minister, ja vám chcem veľmi pekne poďakovať, že túto tému ste dostali na tú najvyššiu úroveň, keď vy ako minister životného prostredia o tejto téme rozprávate priamo v pléne Národnej rady. Ja som si istý, že vy a váš tím odborníkov ste teda tí najlepší odborníci v tejto téme pre nás aj pre naše deti. Rovnako ako to hovorí Európska únia, blížime k bodu, odkiaľ nebude návratu. Jedná sa o krízu, ktorá môže byť ďaleko horšie, horšia ako súčasná ekonomická kríza spôsobená pandémiou koronavírusu. Naša budúcnosť môže byť závislá od toho, ako sa k nej postavia jednotlivé štáty. Nie je to len o tom, ako sa k nej postavia veľké štáty, ako je USA alebo Čína. Viem, že ide o globálnu tému, no týka sa každého občana našej republiky. Ďakujem veľmi pekne.
Blanár, Juraj, podpredseda NR SR (2023-05-03):
Ďakujem, pán minister. A teraz si vypočujeme spoločného spravodajcu z výboru pre ľudské práva a národnostné menšiny pána poslanca Ondreja Dostála, ktorý nás bude informovať o výsledku rokovania výborov o tomto návrhu vlády. Nech sa páči.
B. Bugár, podpredseda NR SR: (2003-04-24):
Podľa príslušných ustanovení zákona o rokovacom poriadku sú na rokovaní o tomto bode programu prítomní členovia vlády Slovenskej republiky, ktorých chcem súčasne požiadať aj o účasť na nasledujúcich bodoch rokovania, ktorými sú interpelácie poslancov a odpovede členov vlády na interpelácie poslancov. Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedu vlády pána Ivana Mikloša, ktorého prosím, aby oznámil, kto z členov vlády nie je prítomný na rokovaní o tomto bode programu a tiež, ktorého z prítomných členov vlády určil, že bude za neprítomného člena vlády na otázky odpovedať, prípadne bude na ne odpovedať sám. Pán podpredseda, nech sa páči.
Cigániková, Jana, poslankyňa NR SR (2018-09-13):
Ďakujem pekne. Renátka, ja ťa ešte doplním k tej téme, o téme sociálnych balíčkov tejto vlády a SaS. Ja si myslím, že, mne je to teda úplne jasné. Balíčky SaS vyzerajú tak, že napríklad lepšie zdravotníctvo. My nejdeme ponúkať onkologickým pacientom čakajúcim na čakačke dva roky vlaky zadarmo, ani ako najväčšiu zmenu zdravotníctva nejdeme teraz nakupovať toaletný papier, zariadime to tak, aby to fungovalo. To, o tom sú tie naše reformy. My nejdeme ponúkať študentom, ktorí sú schopní zvoliť do tohto parlamentu fašistov, my im nejdeme ako riešenie tohto problému ponúkať obedy zadarmo. My máme reformu školstva s mnohými opatreniami. A náš sociálny balíček sa naozaj nazýva aj tak, že bude tu radosť pracovať v akejkoľvek forme, či už ako zamestnanec, alebo ako podnikateľ, pretože ľuďom nebudeme kradnúť z ich výplaty a nebudeme to dávať nejakým vybraným skupinám, ktorým sa to práve hodí, ale necháme im viac peňazí a necháme na nich, či si za to kúpia výlet, vlak, dovolenku, obed. U nás sa toto volá nejaké sebavedomie, je to správne a efektívne spravovanie štátu. To, čo predvádzate vy, je obyčajná hlúpa krádež a podpora závislosti ľudí, ktorí sú aj vďaka vašej vláde odkázaní na sociálnu pomoc, tak je to podpora, aby zostali odkázaní na vás. Lebo keby takýchto ľudí nebolo, kto by vás volil, že?
Glváč, Martin, podpredseda NR SR (2017-02-09):
Ďakujem. Pán poslanec, chcete položiť doplňujúcu otázku?
Baláž, Radovan, poslanec NR SR (2018-11-29):
Hlasovať o tomto návrhu budeme v utorok o jedenástej.
P. Hrušovský, predseda NR SR: (2002-11-15):
(Hlasovanie.) Prítomných je 132 poslancov, za návrh 80, proti 44, zdržalo sa 5, nehlasovali 3. Návrh sme schválili. Prosím ďalší návrh, pani poslankyňa.
Svrček, Miloš, poslanec NR SR (2023-05-17):
Ďakujem pekne. Bytová politika Slovenskej republiky do roku 2030 ako strednodobý rámcový dokument štátu definuje víziu a ciele v oblasti bývania. Na ich dosiahnutie sa navrhujú nástroje a súčasne formuluje aj zodpovednosť jednotlivých subjektov, ktorých sa dotýka bytová výstavba na Slovensku, t. j. jednotlivcov, štátu, vyšších územných celkov a súkromného sektora pri zabezpečovaní bývania. Jedným z najvýznamnejších nástrojov podpory rozvoja bývania na Slovensku je Štátny fond rozvoja bývania, ktorý je pod Ministerstvom dopravy Slovenskej republiky. Práve prostredníctvom tohto nástroja štát dlhodobo podporuje financovanie priorít, ktoré sú premietnuté v štátnej bytovej politike pri rozširovaní a zveľaďovaní bytového fondu. V súčasnosti jeho podpora smeruje predovšetkým do oblasti podpory obstarávania nájomných bytov a do obnovy bytových domov. Na základe pretrvávajúceho záujmu o tento nástroj možno konštatovať, že práve spomenutý Štátny fond rozvoja bývania patrí k významným prvkom zvyšovania kvality a dostupnosti bývania pre široký okruh žiadateľov. Preto cieľom tohto návrhu zákona je upraviť podmienky pre obnovu a podporu obnovy bytovej politiky a budovy, aby bolo možné na tento účel čerpať finančné prostriedky z európskych štrukturálnych a investičných fondov v rámci programového obdobia 2021 až 2027. Súčasne sa navrhuje zavedenie motivačných prvkov, aby žiadatelia investovali finančné prostriedky na vybudovanie technických zariadení využívajúcich obnoviteľné zdroje energie. Toľko v krátkosti v úvodnom slove. Trošku podrobnejšie v otvorenej rozprave, kde sa hlásim ako navrhovateľ. Ďakujem.
M. Fronc, poslanec: (2007-12-04):
Keď hovoríte o platoch. Viete, sľuby, platy, zníženie počtu žiakov v triedach ap., to sa ľahko dáva, ale realita je iná. Pozrite si priamo návrh zákona o štátnom rozpočte. Pokiaľ my sme  dosiahli v roku 2006 priemerný plat učiteľov na úroveň platov v národnom hospodárstve, to bolo okolo 18 200 korún, teraz vidíte, že už ten plat je o 624 korún nižší u učiteľov, ako je priemerný plat v národnom hospodárstve. A poklesne to. Čo sa týka toho, čo ste povedali, že pôjde 900 mil. na vysoké školy, najmä na platy. No neviem, kto vám to nahovoril. Zákon o vysokých školách je iný. Vysoké školy sú verejné, takýmto spôsobom sa to nedá určovať. To vôbec takto sa neudeje. Treba si pozrieť zákon. Ale čo je podstatné. Vy hovoríte a hovorili ste stále o 5 % z HDP pre školstvo. No viete, koľko by ste to museli zvýšiť dnes? No museli by ste viac ako zdvojnásobiť to, čo sa dáva, a museli by ste navýšiť rozpočet o 60 mld. rezortu školstva. Čiže odíďte z ríše Alenky divov a z podobných bájok.
Jurinová, Erika, podpredsedníčka NR SR (2012-12-06):
Ďakujem. Ďalší prihlásený do rozpravy, pán poslanec Petrák.
Šeliga, Juraj, podpredseda NR SR (2020-10-13):
Pán poslanec Ďurica.
Paška, Pavol, predseda NR SR (2012-05-16):
Hlasujeme. (Hlasovanie.) 138 prítomných, 135 za, 3 sa zdržali. Konštatujem, že sme návrh pridelili výborom a určili lehoty na prerokovanie. Tým sme, dámy a páni, odhlasovali prerokované body. Dovoľte niekoľko organizačných informácií. Navrhujem, aby sme teraz pokračovali do 12.00 hod. v rozprave o prerušenom bode programu, potom bola prestávka do 14.00 hod. a po 14.00 hod. budeme pokračovať v rokovaní o zostávajúcich bodoch programu. Navrhujem, keďže je ťažko odhadnúť, aký bude priebeh rozpravy, aby sme o tých ostatných bodoch hlasovali potom, ako ukončíme rokovanie o týchto bodoch. Je všeobecný súhlas? (Súhlasná reakcia pléna.) Ďakujem pekne. A ešte chcem poprosiť členov skupiny, ktorí pripravujú návrh novely ústavy na zrušenie trestnoprávnej imunity, aby, tak ako sme sa včera dohodli, sme po ukončení rokovania programu 2. schôdze sa krátko stretli vzadu v miestnosti. Tak poprosím teraz, ak je to možné, dobre? Tak poprosím členov skupiny, aby sme sa hneď stretli vzadu. (Prestávka.) (Po prestávke.)
Kučerová, Viera, poslankyňa NR SR (2013-10-18):
Keďže sme schválili pozmeňujúci návrh pani poslankyne Vittekovej, nemôžeme hlasovať o pozmeňujúcom návrhu pána poslanca Poliačika, nakoľko sa vylučujú. Týmto sme hlasovali o všetkých pozmeňujúcich návrhoch. Prosím, pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte hlasovať o tomto návrhu.
Paška, Pavol, predseda NR SR (2014-09-16):
Hlasujeme. (Hlasovanie.) 78 prítomných, 76 za, 2 sa zdržali. Návrhy sme schválili. Pán poslanec Petráš uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony . Je to tlač 1121.
Pellegrini, Peter, predseda NR SR (2015-07-01):
Záleží na tom, či budete hovoriť 15 minút alebo 5 minút.
M. Číž, podpredseda NR SR: (2007-05-11):
Nech sa páči, pán predseda výboru pre zdravotníctvo, predložte spravodajskú správu.
Majorová Garstková, Jana, poslankyňa NR SR (2023-02-02):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2014-05-13):
Pán poslanec Muránsky.
Šeliga, Juraj, podpredseda NR SR (2020-07-24):
Pán poslanec Tomáš.
Fico, Robert, podpredseda NR SR (2011-03-29):
Pán predseda, keďže budeme hlasovať o návrhu Výboru Národnej rady pre európske záležitosti na vydanie ústavného zákona a vládna koalícia nedisponuje ústavnou väčšinou a nedošlo k žiadnym rokovaniam medzi opozíciou a vládnou koalíciou na túto tému, navrhujem odložiť hlasovanie o tlači číslo 194, ako aj o tlači 195 ako o tlači, ktorá na to nadväzuje, a aby sme hlasovali o týchto návrhoch zákonov až potom, čo dôjde k stretnutiu, ku konzultáciám alebo k dohode medzi opozíciou a vládnou koalíciou. V opačnom prípade, samozrejme, tento návrh neprejde. Ďakujem pekne.
Baláž, Radovan, poslanec NR SR (2016-10-12):
Ďakujem za slovo, pani predsedajúca. Vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby sa návrh zákona prerokoval v nasledovných výboroch: výbore pre financie a rozpočet, ústavnoprávny výbor, výbor pre verejnú správu a regionálny rozvoj a výbor pre zdravotníctvo. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Ďakujem. Pani predsedajúca, prosím, otvorte rozpravu.
Danko, Andrej, predseda NR SR (2018-12-07):
Áno, áno, to je pravda.
T. Glenda, poslanec: (2007-12-07):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej pätnásťdňovej lehote. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právnom Európskych spoločenstiev a právom Európskej únie. Podľa tejto doložky nie je problematika návrhu zákona upravená v práve Európskych spoločenstiev a nie je upravená ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. novembra 2007 č. 490 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 24. januára 2008 a v gestorskom výbore do 25. januára 2008. Pán predsedajúci, prosím, otvorte všeobecnú rozpravu.
Počiatek, Ján, minister dopravy, výstavby a regionálneho rozvoja SR (2015-11-11):
Ďakujem za slovo. Vážená pani predsedajúca, vážené dámy, vážení páni zámerom návrhu zákona je najmä stanovenie podmienok systému a formy poskytnutia podpory najmenej rozvinutým okresom Slovenskej republiky, vypracovanie akčných plánov ako záväzných dokumentov, ktoré zabezpečujú znižovanie hospodárskych a sociálnych disparít medzi jednotlivými okresmi, zriadenie Rady pre rozvoj najmenej rozvinutého okresu ako odborného poradného orgánu, ktorý je tvorený zástupcami ministerstiev, ostatných ústredných orgánov štátnej správy a subjektov územnej spolupráce, ktoré participujú na vypracovávaní akčných plánov pre potreby najmenej rozvinutých okresov, ako aj v neposlednom rade určenie definície jednotlivých foriem podpory, ktoré sa poskytnú okresom s najvyššou mierou nezamestnanosti. Chcem ešte uviesť do pozornosti, že na rokovaní Výboru Národnej rady Slovenskej republiky pre hospodárske záležitosti bol 5. novembra predložený pozmeňujúci návrh, ktorý prezentuje zmeny po odsúhlasení ministerstvom dopravy, výstavby a regionálneho rozvoja, ministerstvom financií, ako aj Ministerstvom práce, sociálnych vecí a rodiny Slovenskej republiky. Obsahom tohto pozmeňujúceho návrhu je predĺženie lehoty na predkladanie akčného plánu vláde Slovenskej republiky zo šesť na deväť mesiacov, ako aj zmena v striktnom stanovení vypracovania akčného plánu, ktorý sa bude podľa návrhu vypracovávať spravidla na päť rokov, a taktiež sa znižuje koeficient miery evidovanej nezamestnanosti z 1,9-násobku na 1,6-násobok, zavádza sa odvodová úľava na sociálnom a zdravotnom poistení, ako aj definícia subjektu sociálnej ekonomiky. Týmto zákonom sa novelizuje zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, zákon č. 461/2003 Z. z. o sociálnom poistení v znení neskorších predpisov, zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a zákon č. 580/2004 Z. z. o zdravotnom poistení a o zmene a doplnení zákona v znení neskorších predpisov. Ďakujem za slovo, skončil som.
Hraško, Igor, poslanec NR SR (2013-06-04):
Ďakujem pekne, pani predsedajúca. Dovoľte mi, aby som predniesol spravodajskú informáciu k návrhu poslancov Národnej rady Slovenskej republiky Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 511, v prvom čítaní. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 511. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálnoprávnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 490 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: – Ústavnoprávny výbor Národnej rady Slovenskej republiky, – Výbor Národnej rady Slovenskej republiky pre financie a rozpočet a – Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu k uvedenému zákonu.
Danko, Andrej, predseda NR SR (2016-05-19):
Ďakujem. Tým sme vyčerpali procedurálne návrhy a, prosím, pokračujeme v rozprave o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov , návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov . Do rozpravy je prihlásený pán poslanec Juraj Droba. Prosím, pán poslanec, nech sa páči, môžete ísť... (Ruch v sále.)
Kollár, Jozef, poslanec NR SR (2011-02-03):
Vážený pán predsedajúci, dajte hlasovať o predloženom vládnom návrhu zákona ako o celku.
Laššáková, Jana, podpredsedníčka NR SR (2014-11-09):
Páni poslanci, poprosím vás...
Blcháč, Ján, poslanec NR SR (2022-12-07):
Ďakujem za slovo. Vážený pán predsedajúci, kolegyne, kolegovia, ja sa pripájam k tomu, čo aj môj predrečník povedal k tomuto návrhu zákona a k tomu, čo bolo uvedené zo strany predkladateľa. Je asi najvyšší nástroj priamej demokracie referendum, o tom každý demokratický poslanec alebo každý demokrat rád hovorí. A je to jednoducho tak. Je to teória, teória politológie, nazvime to. A ja na to tak trošku chcem nadľahčiť, pretože som si všimol, možno ste si všimli viacerí, že sa v poslednom týždni, možno dvoch, začal používať tu v parlamente taký pojem že ´demokratickí poslanci´. Hovorí to jeden pán, predseda najväčšieho klubu, myslím, že to je. No on hovorí aj o demokratických voličoch najnovšie. A tak teraz vlastne pri hlasovaní alebo pri podpore takejto novelizácie sa asi ukáže, kto je tým demokratickým poslancom a kto ním nie je. Ďakujem.
Karas, Viliam, dočasne poverený minister spravodlivosti SR (2023-03-15):
Ďakujem pekne. Takže, vážené panie poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa mení zákon č. 514/2003 o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Vládny návrh zákona reaguje na viaceré rozsudky Európskeho súdu pre ľudské práva proti Slovenskej republike, v ktorých vyslovil závery, ktoré naznačujú neúčinnosť vnútroštátneho mechanizmu nápravy porušenia práva na prejednanie veci v primeranej lehote v konaniach prebiehajúcich pred správnymi orgánmi a následne pred súdmi. Vzhľadom na závery Európskeho súdu pre ľudské práva sa navrhuje úprava existujúceho prostriedku nápravy proti prieťahom v správnych konaniach v podobe žaloby proti nečinnosti orgánov verejnej správy tak, aby súd, ak zistí nečinnosť a žalobca bude žiadať o primerané finančné zadosťučinenie, mal možnosť už v tomto štádiu okrem uloženia odstránenia nečinnosti orgánov verejnej správy uložiť žalovanému zaplatiť finančné zadosťučinenie. V nadväznosti na uvedené sa v zákone č. 514/2003 Z. z. o zodpovednosti štátu za škodu spôsobenú pri výkone verejnej moci zabraňuje duplicitnému rozhodovaniu o náhrade nemajetkovej ujmy, ak súd v správnom súdnictve, Ústavný súd Slovenskej republiky, o primeranom finančnom zadosťučinení alebo Európsky súd pre ľudské práva o spravodlivom zadosťučinení už rozhodoval. Súčasne sa navrhuje zaviesť komplexnejšiu definíciu pojmu nesprávneho úradného postupu, ktorá reflektuje doterajšiu súdnu prax. Vládny návrh zákona nebude mať vplyv na rozpočet verejnej správy, vplyvy na podnikateľské prostredie, vplyvy na životné prostredie, vplyvy na služby pre občana, informatizáciu spoločnosti, ani na manželstvo, rodičovstvo a rodinu. Vládny návrh zákona bude mať pozitívne sociálne vplyvy. Účinnosť vládneho návrhu zákona sa navrhuje od 1. júla 2023. Dovoľujem si vás teda požiadať o prerokovanie vládneho návrhu zákona a o jeho podporu. Ďakujem pekne.
Zmajkovičová, Renáta, podpredsedníčka NR SR (2012-07-27):
S faktickou poznámkou jeden poslanec. Uzatváram možnosť s faktických poznámok. Pán poslanec Zsolt Simon.
Bugár, Béla, podpredseda NR SR (2018-06-20):
Vážené panie poslankyne, páni poslanci, prosím, aby sme zaujali svoje miesta, pristúpime k jednotlivým hlasovaniam. Predtým vás chcem upozorniť, zatiaľ pán predseda ešte nahráva s pánom premiérom a s prezidentom Slovenskej republiky nejakú reláciu, takže nevedeli sme ho teda chytiť, ale vyzerá to tak, teda na telefón, myslím, ale vyzerá to tak, že máme ešte 14 bodov, niektoré sú termínované. To znamená, že zajtra, viete, že keď otvoríme ráno schôdzu, tak musí byť aj hodina otázok, ešte aj interpelácie, takže počítajte s tým, ktorí chodíte na grémium, že buď zajtra ráno pán predseda potom zvolá grémium ešte pred deviatou alebo pred hlasovaním o jedenástej. Lebo vyzerá to tak, že ak teda bude nejaká dohoda, tak poprípade aj zajtra môžme skončiť hlasovaním. V piatok by bol problém, lebo v piatok poslanci niektorí idú samozrejme v rámci V4 na športové podujatie do Maďarska, okrem mňa. Takže to je informácia. Ďalšia informácia je, pani poslankyňa Gaborčáková požiadala o, páni poslanci, pani poslankyňa Gaborčáková požiadala, aby návrh skupiny poslancov na vydanie novely zákona č.112/2018 Z. z. o sociálnej ekonomike a sociálnych podnikoch, tlač 1005, bod 82, aby sme preložili na ďalšiu schôdzu. Chcem sa opýtať, je všeobecný súhlas? (Súhlasná reakcie z pléna.) Ďakujem pekne. Pán poslanec Baláž, konečne máte slovo a môžte uviesť hlasovanie v druhom čítaní o vládnom návrhu zákona o dani z poistenia (tlač 945) (Hlasovanie o vládnom návrhu zákona o dani z poistenia a o zmene a doplnení niektorých zákonov , tlač 945.)
Bugár, Béla, podpredseda NR SR (2019-06-26):
Pán poslanec Pčolinský.
Mikloško, Jozef, poslanec NR SR (2013-06-25):
Pani ministerka, ja ešte chvíľu budem...
Kočiš, Eduard, poslanec NR SR (2021-09-21):
Ďakujem pekne za slovo, pán predsedajúci. Pán kolega, poukázal ste na problematiku, ktorá je naozaj dlhodobá, ktorá je dlhodobo neriešená, ale čo sa týka jej riešenia, ktoré ste momentálne tuná predkladal, resp. upozornil, že bude v druhom čítaní predložený pozmeňujúci návrh zákona, tak dovolím si povedať, že v prvom rade by sme mali apelovať na tom, aby aj školy, ktoré majú národnostný štatút alebo národnostný charakter, primárne boli brané ako školy nie národnostné, ale školy slovenské. Čiže v tomto vašom návrhu zákona alebo v tomto vašom, v tomto vašom dôvetku naozaj viem, čo ste chcel povedať. Na jednej strane s tým súhlasím, ale na druhej strane musíme všetci brať na zreteľ to, že slovenský jazyk ako jazyk na území Slovenskej republiky, ako ten jazyk, ktorý musí byť ovládaný každým občanom Slovenskej republiky, by mal byť dávaný na ten piedestál a nemal by byť odsúvaný. Čiže dlhodobý problém ten, kedy určité národnostné menšiny, najmä maďarská národnostná menšina a deti prichádzali do styku výlučne s maďarským jazykom už od škôlky až po vysokú školu, mi príde dosť nebezpečné a dosť nie príliš šťastné, pretože mladý človek, ktorý sa vzdeláva na takomto type škôl alebo školy počas celého života a absolútne žiadnym spôsobom neovláda slovenský jazyk, v modernej Európe, ako sa niektorí moderní pedagógovia snažia naznačiť, je dosť nebezpečné. Čiže národnostné školy fajn, ale vráťme sa k podstate veci, to znamená výučba slovenského jazyka aj na týchto národnostných školách.
Mikloš, Ivan, podpredseda vlády a minister financií SR (2011-12-01):
Ďakujem pekne. Vážený pán podpredseda, vážený pán predseda, vážené panie poslankyne, páni poslanci, týmto svojím vystúpením znovu otváram rozpravu, aby pani Laššáková mohla dokončiť svoj pozmeňujúci návrh, ktorý dala.
Pellegrini, Peter, podpredseda NR SR (2020-07-10):
Ďakujem pekne. Pýtam sa pani spravodajkyni; chce zaujať stavisko k rozprave. Nech sa páči, pani spravodajkyňa.
Grendel, Gábor, poslanec NR SR (2017-04-06):
Ďakujem za slovo. Načal to už kolega Mihál, ja sa tiež teším na deň, kedy sa strana SMER ocitne v opozícii a potom navrhne odvolanie nejakého člena vlády a v tejto sále nebude sedieť nikto z tej vlády. To budú reči o demokracii, však, kolegovia? Milá Erika, veľmi sa mi páčil tvoj prejav, už chápem, prečo minister Richter a premiér Fico avizovali vedrá špiny, osobné útoky, osočovanie. Tak áno, toto bola presne tá ukážka. Kde si zabudla tie vedrá, prosím ťa?
B. Bugár, podpredseda NR SR: (2006-02-01):
D. Bollová, poslankyňa: Ďakujem pekne, pán podpredseda. Pán kolega, Hanzel, asi ašpirujete na prvú priečku v zozname protikomunistických odbojárov. Vážim si vašu pedantnosť, aj verím, že doklady, ktoré ste tu predložili, sú pravé. A myslím si aj, že viete, určite viete, že v každom systéme sú ľudia dobrí i zlí, múdri i hlúpi a tomu zodpovedá aj ich konanie a rozhodnutia. Mňa v roku 1989 vyhodili z miesta riaditeľky školy z dôvodu, že som tlmočila ruský jazyk, odborné prednášky, literatúru a okrem mňa to v našom okrese nik lepšie nevedel. Tak čo teraz budem robiť? A v našej krajine dnes okrem našej zástavy visia i iné. Vadí vám to, pán kolega? Viete, tento návrh, to je ako zjavenie. Keď sa v roku 1848 začal rúcať systém, zjavila sa Panna Mária v Lurdách. Po roku 1917 sa zjavila Panna Mária vo Fatime. Cirkev už zmúdrela, toho času sa v Štrasburgu zjavil pán Lindbal a tu pán Šimko. Máme si tiež myslieť, že systém sa rúca? Alebo popierate, že dnes sa zamestnanie nedostáva na základe politickej príslušnosti? Ďakujem.
Žiga, Peter, podpredseda NR SR (2023-12-12):
Pán poslanec František Majerský.
Laurenčík, Milan, podpredseda NR SR (2022-02-15):
S faktickou poznámkou teraz vystúpi pán poslanec Ján Ferenčák, nech sa páči.
Laššáková, Jana, podpredsedníčka NR SR (2012-06-21):
Ďalej s faktickou poznámkou pán poslanec Viskupič. Nech sa páči.
Glváč, Martin, podpredseda NR SR (2016-09-14):
Ďakujem. S faktickými poznámkami štyria páni poslanci. Ukončujem možnosť sa prihlásiť s faktickými poznámkami. Nech sa páči, pán poslanec Budaj.
Jakab, Július, poslanec NR SR (2024-01-08):
Ďakujem za vystúpenie. Pán Pročko, spomínal si vo svojej rozprave o úspešnosti Úradu špeciálnej prokuratúry, tak by som si dovolil pár čísel na doplnenie. Úrad špeciálnej prokuratúry, máš pravdu, má úspešnosť obžalôb na úrovni 93 % a má 99 % úspešnosť v odôvodnení väzobných rozhodnutí, čo je nespochybniteľný výsledok špeciálnej prokuratúry, a zároveň si spomenul toľko opakované klamstvo o tridsiatych rozhodnutiach Ústavného súdu, kde vraj Ústavný súd konštatoval porušenie ľudských práv zo strany Úradu špeciálnej prokuratúry voči sťažovateľom. Fakt je taký, že v roku 2022 bolo voči Úradu špeciálnej prokuratúry vedených 150 ústavných sťažností, v roku 2023 122 ústavných sťažností. To je dokopy 272 podaní na Ústavný súd voči Úradu špeciálnej prokuratúry. A len v piatich prípadoch dal Ústavný súd za pravdu pri porušení práv sťažovateľa, čo je úspešnosť Úradu špeciálnej prokuratúry na úrovni 98 %. Čiže 93 %, 99 %, 98 % úspešnosť v týchto troch veciach, čo som spomínal, je, tak keby sme známkovali v škole, tak asi je to na výbornú. Zároveň si pamätám pána ministra spravodlivosti Suska, ako sa tu pred Vianocami ešte rozčuľoval, že koľko skrátených legislatívnych konaní mala predchádzajúca vláda Eduarda Hegera a Igora Matoviča, tak fakt je taký, že z 508 zákonov bolo 107 v skrátenom legislatívnom konaní, 80 ich ale súviselo s pandémiou, vojnou na Ukrajine či energetickou krízou. Čiže zostáva len tridsať zákonov, teda menej ako 6 % zo všetkých prijatých zákonov, čo je štandardný počet. Strana SMER už polovicu z toho urobila v dvoch mesiacoch.
Laurenčík, Milan, poslanec NR SR (2016-10-26):
Ďakujem za slovo. Ja by som sa len chcel spýtať, či náhodou si niekto omylom nezobral moju tašku s notebookom, mám tam kľúče od bytu, od auta. Nebudem sa môcť vedieť dostať domov. (Reakcia z pléna.)
Danko, Andrej, predseda NR SR (2019-03-29):
Poslankyňa Gaborčáková.
Žitňanská, Jana, poslankyňa NR SR (2023-02-10):
Ďakujem veľmi pekne. Ctené dámy a páni, len veľmi v krátkosti, keďže ide o veľmi jednoduchú novelu zákona 219/2014. V tomto roku 2014 sa prijal zákon, ktorý nastolil, aby zamestnanci zariadenia sociálnych služieb mali adekvátne vzdelanie. Dalo sa tam ale aj prechodné ustanovenie, podľa ktorého tí, ktorí pracovali v týchto službách pred 1. januárom 2015, si mohli dodatočne urobiť toto špecializované vzdelanie. Ten termín, do kedy si to mohli urobiť, je koniec tohto kalendárneho roka. Keďže ale z praxe vieme, že nie každý to stihol a stihne, tak tento návrh zákona smeruje k tomu, aby sa predĺžilo toto prechodné obdobie o jeden rok, aby sme dali šancu ešte týmto ľuďom si doplniť to vzdelanie, pretože pokiaľ by si ho nedoplnili, tak už by naďalej tam nemohli pracovať a keďže veľmi dobre poznáme situáciu v našich zariadeniach, že je nedostatok personálu, tak by to znamenalo možno aj takú menšiu katastrofu. Takže veľmi pekne vás chcem poprosiť o podporu tejto krátkej novely. Ďakujem.
Kaliňák, Robert, podpredseda vlády a minister vnútra SR (2014-10-16):
Ďakujem pekne. Ten zákon je dostatočne známy, on nepotrebuje ďalšie úvahy. Prebrali sme ho vo výbore, kde bol podporený všetkými hlasmi výboru, za čo ďakujem. Verím, že tento zákon opäť prispeje k zníženiu počtu nelegálnych zbraní na nelegálnom trhu alebo na čiernom trhu. Posledné dve kolá amnestie priniesli 8-tisíc nelegálnych zbraní do registra. Ak by sme dokázali to číslo zaokrúhliť na tých 10-tisíc, bol by som veľmi rád. Ale, hovorím, to sa nikdy dopredu odhadnúť nedá. A každá jedna zbraň, ktorá z nelegálneho trhu zmizne, za tú som vďačný. A rovnako tak ďakujem za podporu poslancom, pretože tento zákon zhodou okolností vždy bol prijímaný naprieč politickým spektrom. Takže ďakujem za podporu tomuto zákonu.
Kaník, Ľudovít, poslanec NR SR (2015-04-21):
No vôbec by sme tu nemuseli sedieť a vôbec by nemuselo k tejto situácii dôjsť, keby vláda konala včas a keby nezatvárala oči nad tým, čo sa tu dlhodobo dialo. Teraz tu sedíme, lebo sedieť aj chceme a musíme, aby sa niečo urobilo, ale stopercentne to, čo navrhuje vláda, pomôže akurát dokončeniu toho podvodu, ktorý je spustený, pretože ten podvod bude znamenať, že tie firmy, ktoré sú prepojené so Širokým, ktoré sú ukryté v daňových rajoch a schovávajú sa za schránky, dostanú svoje peniaze, na ktoré čakajú. Voči tomuto nerobí vláda nič. Pripomínam to opätovne. A pritom treba len jednoducho a pragmaticky konať. Vláda môže urobiť to najdôležitejšie bez akéhokoľvek zmenenia zákona, aj zabezpečiť, aby živnostníci a drobní dodávatelia dostali všetky svoje platby do výšky 100 %. Na to nemusíme ani zmeniť zákon. Len vláda by tak prostredníctvom svojich inštitúcií musela vykonať tie kroky, ktoré môže, znova to jednoducho zosumarizujem, v prvom kroku odkúpiť pohľadávky od týchto drobných veriteľov a potom postupne ich zahrnúť do platieb, ktoré voči Váhostavu bude vykonávať v objeme 1,5 mld. eur. Je to jednoduché, ľahké, rýchlo vykonateľné a okamžite vykonateľné riešenie, ale vláda, nie, bude sa škrabať za uchom okolo hlavy, pretože to je jednoduchšie, vytvára to dojem, že sa niečo deje, ale výsledok je, skutek utek.
Mizík, Stanislav, poslanec NR SR (2023-01-26):
Ďakujem za slovo. Pán Matovič, čo to tu hráte? Kto tu hrá špinavú hru s naším národom? Vaša bývalka, strana SaS, sa spolčí s HLAS-om, svojím úhlavným nepriateľom, pomôže povaliť svoju vládu a o krátky čas už je opäť spojená s bývalými partnermi z OĽANO a SME RODINA. A vyše deväťdesiatimi hlasmi brutálne vyšmaria inštitút referenda z ústavy. Prečo nevypadnete, keď vám bola vyhlásená nedôvera? Načo to predlžujete? Prečo nevyhlásite voľby čo najskôr? A len to naťahujete ako malé dieťa sopeľ pri potoku. Zbabrali ste všetko. Vaše paprče, vaša chorá myseľ všetko zbabrala. Tisíce mŕtvych vďaka neliečeniu. Pretože ber Paralen, pi čajíček až do stavu, keď už je neskoro, to veruže nie je liečba. Nezmyselné testovanie, zaťahovanie Slovenska do vojny, zadlženie na generácie, šialené ceny energií, miliardy nevyčerpané z eurofondov, rozvrat v polícií, cenzúra a tak ďalej a tak ďalej. Máte toho na rováši až príliš veľa, aby ste to naťahovali ako sopeľ zašpinené decko pri potoku. Vypadnite, zmiznite! Už v máji a nie v septembri! A kde máte vypadnúť? To je jedno. Maurícius, Madagaskar, Biafra, stredná Angola, hocikde. Len vypadnite!
Šeliga, Juraj, podpredseda NR SR (2020-04-01):
Poprosím o pokoj. Pán minister je tu, môžme pokračovať.
Laššáková, Jana, podpredsedníčka NR SR (2012-07-26):
Chce zaujať stanovisko k rozprave spravodajkyňa? Nie. Ďakujem. Prerušujem rozpravu o tomto bode programu. A teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona je uverejnený ako tlač 116, návrh na jeho pridelenie na prerokovanie výborom je v rozhodnutí č. 102. Teraz prosím ministra dopravy, výstavby a regionálneho rozvoja Slovenskej republiky pána Jána Počiatka, aby vládny návrh zákona uviedol. Nech sa páči, pán minister.
Simon, Zsolt, poslanec NR SR (2013-12-11):
Ďakujem pekne. Pán kolega, no kládli ste si otázku, koľko z tých pozmeňujúcich návrhov opozície bude prijatých. Ja vám odpoviem namiesto vládnych poslancov, nebude to ani jeden návrh, pretože ani jeden nesmeruje k tomu, aby sa naplnili účty sponzorov strany SMER. Tento rozpočet nesleduje cieľ, aby pomáhal občanom, aby bol sociálne demokratický, aby cítil s občanmi, ale práve, naopak, aby ich zdieral ešte viac. A chce z nich zodrať aj tú poslednú kožu, ktorá na nich ešte je. Ďakujem.
Števulová, Zuzana, poslankyňa NR SR (2024-01-24):
Ďakujem za slovo a ďakujem ti, Marek, za tvoj príspevok. 	Ono naozaj máš pravdu, a keď by tento zákon sa chcel tvoriť normálnym spôsobom, tak ako si ty bežným a normálnym spôsobom zažil určite veľakrát na tej obecnej úrovni, že aj tie najmenšie normy, ktoré chcete na obecnom zastupiteľstve prijať, trvajú dlho, vyjadrujú sa k nim všetci poslanci a poslankyne v tom obecnom zastupiteľstve a vôbec to nie je ľahké prijať normu, ktorá bude na prospech všetkých obyvateľom danej obce, tak to rovnako platí, a špeciálne to podľa mňa platí pre situáciu, kedy by chcel zákonodarca takým významným spôsobom novelizovať časť Trestného zákona, že sa až bavíme pomaly o rekodifikácii a úplnej zmene podmienok trestnosti týkajúcich sa majetkových trestných činov. A tu by sme naozaj očakávali, že tá právna norma bude robená s cieľom, aby bola na prospech všetkých, pretože takýmto spôsobom predsa v demokratickom a právnom štáte majú byť právne normy robené. To znamená, že zákonodarca má mať v prvom rade na mysli pozitívny cieľ vo vzťahu k celej spoločnosti, nielen vo vzťahu k ľuďom, ktorí sú spriaznení s jeho politickou stranou, a má vo všeobecnosti smerovať k tomu, aby tie podmienky boli lepšie, aby dopady v rámci tej trestnej politiky boli odrádzajúce, aby odrádzali potenciálnych páchateľov a páchateľky od páchania tejto trestnej činnosti a najmä vo vzťahu ku korep... korupcii a subvenčným podvodom. Ale tu vlastne postupujeme úplne, úplne v príkrom rozpore s týmito všetkými všeobecnými zásadami a keby si ty ako starosta takto konal alebo ako poslanec obedného zastupiteľstva bol konal kedysi, tak verím tomu, že by v živote by si za starostu zvolený nebol, takže tak.
Pellegrini, Peter, predseda NR SR (2015-05-21):
Je zvyklosťou oznamovať rokovania výborov samotnými pánmi predsedami výborov. Ďakujem pekne. Vyhlasujem trojminútovú prestávku, budeme pokračovať 17.15. (Prestávka.) (Po prestávke.)
Přidal, Alojz, poslanec NR SR (2010-12-15):
Vážený pán predseda, v rozprave k predmetnému zákonu vystúpili poslanci Janiš, Jahnátek, Golian a Žiga. Pán poslanec Žiga predložil procedurálny návrh, a to vrátiť predmetný návrh navrhovateľovi na dopracovanie. Pán predseda, prosím, dajte hlasovať ako o prvom o tomto procedurálnom návrhu. Proti.
Laurenčík, Milan, podpredseda NR SR (2020-07-14):
Pani poslankyňa Zita Pleštinská.
Grausová, Natália, poslankyňa NR SR (2017-04-05):
Ja sa len chcem spýtať, že odkedy sa stal extrémista, slobodomurár a zahraničný agent Klus, docent Klus, odkedy sa stal hovorcom a zástupcom, resp. predstaviteľom islamu v Slovenskej republike. Otázka.
Vetrák, Milan, poslanec NR SR (2023-06-28):
Pán predsedajúci, ja ešte jednu poznámku, však to platí takisto z rokovacieho poriadku. Ústavnoprávny výbor v zásade nemá nejaké záväzné stanovisko nikdy, aj keby, aj keby sme vtedy dospeli k hlasovaniu... (Prerušenie vystúpenia predsedajúcim.)
Petrák, Ľubomír, poslanec NR SR (2016-11-29):
Pán podpredseda, dajte, prosím, hlasovať ešte o bode 25, gestorský výbor odporúča schváliť, ale je riešený v pozmeňujúcom návrhu lepšie.